ছোটপর্দা দিয়ে অভিনয় জীবন শুরু করেন গুরমীত চৌধুরি এবং তাঁর স্ত্রী দেবীনা বন্দোপাধ্যায়। ছোটপর্দার রাম-সীতা হয়ে দর্শকের মন জিতে নিয়েছিলেন অনেক বছর আগেই। সিরিয়ালের সেটেই প্রেম আর তারপর সাতপাকে বাঁধা পড়েছিলেন গুরমীত ও দেবীনা। আর তারপর থেকেই তাঁদের একসঙ্গে দেখা গিয়েছিল বহু রিয়্যালিটি শো-তে। ধীরে ধীরে দু’জন যতই জনপ্রিয় হয়েছেন, ততই বিতর্ক তাঁদের ধাওয়া করে বেড়িয়েছে। কিন্তু সব বিতর্ককে পেছনে ফেলে তাঁরা একসঙ্গে এগিয়ে গিয়েছেন জীবনের পথে। 
আরও পড়ুন
পুরুষদের নগ্ন করাটাই এই বাঙালির পেশা ছিল। এবার তাঁর ভূমিকায় সলমন
সাম্প্রতিককালে, গুরমীত আবারও আলোচনায় উঠে এসেছেন তাঁর ‘ওয়াজা তুম হো’ ছবির জন্য। সহ-অভিনেত্রী সানা খান-এর সঙ্গে ঘনিষ্ঠ দৃশ্যে অভিনয় করার জন্যেও তাঁকে সমালোচনার শিকার হতে হয়েছে। আর এই ছবির পর থেকেই তাঁর মহিলা অনুরাগীদের সংখ্যা অনেকটাই বেড়ে গিয়েছে। সূত্রের খবর অনুযায়ী, সম্প্রতি দেবীনা এবং গুরমীত গোয়াতে একটি পার্টিতে বসেছিল। সেইসময়ে তাঁর কয়েকজন মহিলা অনুরাগী তাঁদের দেখতে পায় এবং দেবীনার সামনেই স্ট্রিপটিজ করতে বলেন। প্রথমে গুরমীত এমন সাহসী অনুরোধ পেয়ে অবাক হলেও পরে তা এড়িয়ে যান। রোম্যান্টিক ও সাহসী দৃশ্যে অভিনয় করার ফল হয়ত এমনই হয়!